Konrad Zenda

Konrad Zenda ( Konrad Sende; * 7. februara 1900 we Wojerecach, † 25. septembra 1958 runje tam) bě serbsko-němski rězbar.

Syn direktora Wojerowskeje nalutowarnje wopytowaše wot 1915 wuměłsku šulu w Drježdźanach a studowaše tam hač do lěta 1918 pola Alberta Starka rězbarstwo. 1918 wobdźěli so jako wojak na Prěnjej swětowej wójnje. Wot 1920 dźěłaše w Drježdźanach jako swobodny rězbar, wot 1936 steji w adresowej knize jako akademiski rězbar. Při bombowych nadpadach na Drježdźany so jeho bydlenje a wulki dźěl jeho dotalnych twórbow skóncowa.

Po wójnje bydleše zaso w Drježdźanach a sta so z čłonom Zwjazka tworjacych wuměłcow w NDR. W tehdy wot njeho sobu załoženym Kole serbskich tworjacych wuměłcow bě jenički rězbar. Wón stwori w serbskim konteksće mjez druhim połpostawy Handrija Zejlerja, Jakuba Barta-Ćišinskeho (za pomnik w Lipju), Michała Hórnika (za Worklečanski pomnik) a Jurja Winarja kaž tež postawu Pawoła Šenkarja při Serbskim domje w Budyšinje.

 Twórby 

 Žórło 


 Wotkaz 

 Portret Konrada Zendy wot Kurta Hajny

Kategorija:Muž
Kategorija:Rodź. 1900
Kategorija:Zemr. 1958
Kategorija:Serb
Kategorija:Rězbar
Kategorija:Wosoba (Wojerecy)
Kategorija:Wosoba (Drježdźany)